સામગ્રી: માત્ર ગુજરાતમાં જ જનતાએ પક્ષપલટુઓને જાકારો આપ્યો છે એવું નથી, પરંતુ મહારાષ્ટ્રમાં યોજાયેલી લોકસભાની પેટાચૂંટણીમાં પણ શિવાજીના વંશજ અને મહારાષ્ટ્રના કદાવર નેતા ઉદયનરાજે ભોંસેલેને પક્ષપલટાને કારણે હારનો સ્વાદ ચાખવો પડ્યો છે. 

કોણ છે ઉદયનરાજે ભોંસલે?

મહારાષ્ટ્રના નેતા ઉદયનરાજે ભોંસલે છત્રપતિ શિવાજીના 13મા વંશજ છે. 

રાજકીય કારકિર્દીની શરૂઆતમાં ભાજપના ઉમેદવાર તરીકે મહારાષ્ટ્ર વિધાનસભાની ચૂંટણી લડ્યા અને જીત બાદ મહારાષ્ટ્રમાં શિવસેના-ભાજપની ગઠબંધન સરકારમાં મંત્રીપદ પણ સંભાળ્યું. 

ત્યાર બાદ 2009ની લોકસભા ચૂંટણી પહેલાં જ તેઓ રાષ્ટ્રવાદી કૉંગ્રેસ પક્ષ (એન.સી.પી.)માં સામેલ થયા અને વર્ષ 2009, 2015 અને 2019માં યોજાયેલી લોકસભાની ચૂંટણીઓમાં સતત સતારા લોકસભા બેઠક પરથી સાંસદ તરીકે ચૂંટાતા રહ્યા. 

ત્યારથી તેઓ શરદ પવારના ખાસ લોકો પૈકી એક મનાતા હતા, પરંતુ 2019ની લોકસભા ચૂંટણીનાં પરિણામો જાહેર થયાં એના માત્ર 3 મહિના બાદ જ તેઓ એનસીપીમાંથી રાજીનામું આપીને સપ્ટેમ્બર, 2019માં ભાજપમાં જોડાઈ ગયા. 

તેમના રાજીનામા બાદ ખાલી પડેલી સતારા લોકસભા બેઠક પર મહારાષ્ટ્ર વિધાનસભાની ચૂંટણી સાથે ચૂંટણી યોજવામાં આવી હતી. જેમાં તેમણે ભાજપ તરફથી ઉમેદવારી નોંધાવી હતી. આ પેટાચૂંટણીમાં એનસીપીના ઉમેદવાર શ્રીનિવાસ પાટીલ સામે તેમને હારનો સામનો કરવો પડ્યો હતો.  

ઉદયનરાજેની હારનાં કારણો

2019ની લોકસભાની ચૂંટણી બાદ પરિણામો આવ્યાં એના માત્ર 3 મહિનામાં જ ઉદયનરાજે ભોંસલે એનસીપીમાંથી રાજીનામું આપી ભાજપમાં સામેલ થઈ ગયા હતા. 

ફ્રી-પ્રેસ જર્નલ ડોટ ઇનના અહેવાલ પ્રમાણે ઉદયનરાજેએ પોતાના આ નિર્ણયનાં કારણો આપતા કહ્યું હતું, "આ તો મારી ઘરવાપસી છે."

ઇન્ડિયા ટુડેના અહેવાલ પ્રમાણે તેઓ ભાજપમાં સામેલ થવાનાં કારણો અંગે વાત કરતાં જણાવે છે કે, "હું વડા પ્રધાન મોદીના રાજકારણ અને તેમની નીતિઓ સાથે સંમત છું, તેમજ હવેથી હું મહારાષ્ટ્રમાં ભાજપના નેતા તરીકે કાર્ય કરીશ."

ઉદયનરાજેની હારનાં કારણો વિશે બીબીસી મરાઠી સાથે વાત કરતાં દૈનિક પ્રભાતના સતારા ખાતેના નિવાસી સંપાદક શ્રીકાંત કતરે જણાવે છે, "આ પરિણામથી એ સ્પષ્ટ થઈ ગયું છે કે શરદ પવારની અસર અને એનસીપીનું સંગઠન હજુ પણ સતારામાં મજબૂત છે."

"જ્યારે ઉદયનરાજે એનસીપીના ઉમેદવાર તરીકે સતારા બેઠક પરથી ચૂંટણી લડતા હતા ત્યારે તેમને આ જ સંગઠનની મદદ મળતી હતી. આ પરિણામો દ્વારા ઉદયન રાજેની લોકપ્રિયતાનું માપ લોકો જાણી ગયા છે. હવે તેમને માનવું જ...\nઅગાઉની સામગ્રીનો સારાંશ નીચે મુજબ કરી શકાય છે:
ગુજરાતમાં યોજાયેલી પેટાચૂંટણીમાં રાધનપુર વિધાનસભાની બેઠક પર અલ્પેશ ઠાકોરની હારને નિષ્ણાતો પક્ષપલટુઓ માટે પદાર્થપાઠ ગણાવી રહ્યા છે.